ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী আবাস যোজনা  কর্মসূচিতে ৮টি রাজ্যে ১,১২,২১৩টি গৃহ নির্মাণের অনুমোদন দেওয়া হয়েছে
নয়াদিল্লি, ২৪ আগস্ট, ২০১৮
আবাসন এবং পুর বিষয়ক মন্ত্রক শহরাঞ্চলের দরিদ্র মানুষের জন্য প্রধানমন্ত্রী আবাস যোজনা  কর্মসূচিতে ১,১২,২১৩টি গৃহ নির্মাণের অনুমোদন দিয়েছে। এ সংক্রান্ত কেন্দ্রীয় অনুমোদন এবং নজরদারি কমিটির বৈঠকে এই অনুমোদন দেওয়া হয়। এই প্রকল্পে অন্ধ্রপ্রদেশের জন্য ৩৭৭১৯টি, হরিয়ানার জন্য ১৯৮৫৮টি গৃহ নির্মাণের অনুমোদন দেওয়া হয়েছে। এছাড়া মধ্যপ্রদেশের জন্য ১৮৩৭৫, মহারাষ্ট্রের জন্য ১২২৩৮, ছত্তিশগড়ের জন্য ১০৬৩২, কর্ণাটকের জন্য ৮৭৬১, জম্মু-কাশ্মীরের জন্য ৪৪৪২ এবং অরুনাচলপ্রদেশের জন্য ১৮৮টি গৃহ নির্মাণের অনুমোদন দেওয়া হয়েছে। এই সিদ্ধান্তের ফলে প্রধানমন্ত্রী আবাস যোজনা  কর্মসূচিতে এ পর্যন্ত মোট ৫৪৯৫৪৪৩টি গৃহ নির্মাণের অনুমোদন দেওয়া হয়েছে।
CG/PB/NS/…
(Visitor Counter : 105
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ১২ নভেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১১০ কোটি ৭৯ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১২ হাজার ৫১৬
জাতীয় স্তরে সুস্থতার হার বর্তমানে ৯৮.২৬ শতাংশ, যা ২০২০’র মার্চ থেকে সর্বাধিক
দেশে গত ২৪ ঘণ্টায় করোনামুক্ত হয়েছেন ১৩ হাজার ১৫৫ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩৮ লক্ষ ১৪ হাজার ৮০
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.৪০ শতাংশ, যা ২০২০’র মার্চ থেকে এ যাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৩৭ হাজার ৪১৬, যা ২৬৭ দিনে সর্বনিম্ন
সাপ্তাহিক-ভিত্তিতে আক্রান্তের হার ১.১০ শতাংশ, যা ৪৯ দিন ২ শতাংশের নীচে
দৈনিক-ভিত্তিতে আক্রান্তের হার ১.০৭ শতাংশ, যা গত ৩৯ দিন ২ শতাংশের নীচে
দেশে এখনও পর্যন্ত নমুনা পরীক্ষার সংখ্যা ৬২ কোটি ১০ লক্ষ
CG/BD/SB
(Visitor Counter : 128
জলশক্তি মন্ত্রক
শ্রী গজেন্দ্র সিং শেখাওয়াত “শিখর সে পুকার” শীর্ষক স্বল্প দৈর্ঘ্যের তথ্যচিত্র প্রকাশ করেছেন
নয়াদিল্লি, ২২ নভেম্বর, ২০১৯
কেন্দ্রীয় জল শক্তি মন্ত্রী শ্রী গজেন্দ্র সিং শেখাওয়াত বুলন্দ শহরের জেলাশাসক শ্রী রবীন্দ্র কুমারের মাউন্ট এভারেস্ট অভিযানের ওপর লেখা বইয়ের ভিত্তিতে নির্মিত ‘শিখর সে পুকার” শীর্ষক স্বল্প দৈর্ঘ্যের তথ্যচিত্র প্রকাশ করেছেন। শ্রী কুমার ২০১৩ সালে প্রথমবার মাউন্ট এভারেস্ট অভিযানে যান। ২০১৯ – এর ২৩ মে পুনর্বার মাউন্ট এভারেস্ট অভিযান করেন।
তাঁর এই অভিযানের নাম ছিল “স্বচ্ছ গঙ্গা স্বচ্ছ ভারত এভারেস্ট অভিযান ২০১৯”। এই অভিযানে তিনি সঙ্গে করে গঙ্গাজল নিয়ে যান এবং সেই পবিত্র গঙ্গাজল এভারেস্টের চূড়ায় ছড়িয়ে দেন।
‘শিখর সে পুকার’ এই তথ্যচিত্রটির মূল উদ্দেশ্য হ’ল – ‘জল শক্তি অভিযান’ সম্পর্কে প্রচার করা এবং ‘জল সংরক্ষণ অভিযান’ সম্পর্কে সাধারণ মানুষকে সচেতন করে তোলা।
তথ্যচিত্র নির্মাতার জল সংরক্ষণের প্রচেষ্টাকে বাহবা দিয়ে শ্রী শেখাওয়াত বলেন, এই ধরনের তথ্যচিত্র পর্বতারোহীদের উদ্বুদ্ধ করবে এবং জল সংরক্ষণের বিষয়ে সচেতন করে তুলবে।
অনুষ্ঠানে শ্রী কুমার ২০১৫ সালে প্রকাশিত মাউন্ট এভারেস্ট অভিযানের ওপর লেখা দুটি বই কেন্দ্রীয় মন্ত্রীর হাতে তুলে দেন।
SSS/SS/SB
(Visitor Counter : 32
কেন্দ্রীয়মন্ত্রিসভা
যৌন হেনস্থা থেকে শিশুদের সুরক্ষার জন্য ২০১২-র পক্সো আইনে সংশোধনের প্রস্তাবে মন্ত্রিসভার সায়
নয়াদিল্লি, ২৮ ডিসেম্বর, ২০১৮
শিশুদের বিরুদ্ধে যৌন নিগ্রহের ক্ষেত্রে শাস্তি প্রদান ব্যবস্থাকে আরও শক্তিশালী করতে ২০১২-র পক্সো আইনে সংশোধনের প্রস্তাব কেন্দ্রীয় মন্ত্রিসভার বৈঠকে অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়।
সংশোধিত আইনে কড়া শাস্তিদানের সংস্থান থাকার দরুণ শিশুদের বিরুদ্ধে যৌন নিগ্রহের প্রবণতায় রাশ টানা সম্ভব হবে। সেই সঙ্গে, দুর্দশাগ্রস্ত শিশুদের স্বার্থ সুরক্ষিত রেখে তাদের নিরাপত্তা ও মর্যাদা সুনিশ্চিত করা যাবে। শিশুদের সঙ্গে দুর্ব্যবহার এবং সেক্ষেত্রে শাস্তি প্রদান ব্যবস্থায় স্বচ্ছতা বজায় রাখতেই এই আইনের সংশোধন। উল্লেখ করা যেতে পারে, শিশুদের যৌন হেনস্থা থেকে সুরক্ষিত রেখে তাদের স্বার্থ ও কল্যাণ সুনিশ্চিত করার লক্ষ্যে ২০১২ সালে পক্সো আইন কার্যকর করা হয়।
CG/BD/SB
(Visitor Counter : 183
প্রধানমন্ত্রীরদপ্তর
২৫তম এশিয়ান অ্যাথলেটিকস চ্যাম্পিয়নশিপ ২০২৩-এ ২৭টি পদক জয় করায় ভারতীয় দলকে প্রধানমন্ত্রীর অভিনন্দন
নতুন দিল্লি, ১৭ জুলাই , ২০২৩
প্রধানমন্ত্রী শ্রী নরেন্দ্র মোদী ২৫তম এশিয়ান অ্যাথলেটিকস চ্যাম্পিয়নশিপ ২০২৩-এ ভারতীয় দলের খেলোয়াড়দের অনবদ্য ক্রীড়া নৈপুণ্যের প্রশংসা করেছেন। ভারতীয় ক্রীড়াবিদরা এই প্রতিযোগিতায় ২৭টি পদক জিতেছেন, বিদেশের মাটিতে এই ধরনের ক্রীড়া প্রতিযোগিতায় ভারত এর আগে এত পদক জয় করেনি।
এক ট্যুইট বার্তায় প্রধানমন্ত্রী বলেছেন;
"২৫তম এশিয়ান অ্যাথলেটিকস চ্যাম্পিয়নশিপ ২০২৩-এ ভারতীয় দলের খেলোয়াড়রা অনবদ্য ক্রীড়া নৈপুণ্য প্রদর্শন করেছেন!
আমাদের ক্রীড়াবিদরা এই প্রতিযোগিতায় ২৭টি পদক জিতেছেন, বিদেশের মাটিতে এই ধরনের ক্রীড়া প্রতিযোগিতায় ভারত এর আগে এত পদক জয় করেনি। এই সাফল্যের জন্য আমাদের খেলোয়াড়দের অভিনন্দন জানাই। তাদের জন্য আমরা গর্ব অনুভব করছি।"
AC/CB/AS
(
অর্থমন্ত্রক
অর্থমন্ত্রী শ্রীলঙ্কা অর্থনৈতিক শিখর সম্মেলন ২০২০ উদ্বোধনে মুখ্য ভাষণ দিলেন
নয়াদিল্লী, ১ ডিসেম্বর, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ ভার্চুয়াল ফরম্যাটে বিংশতিতম শ্রীলঙ্কা ইকোনমিক সামিট র উদ্বোধনে মুখ্য ভাষণ দিলেন। এসএলইএস প্রতি বছর আয়োজন করে সিলোন চেম্বার অফ কমার্স  যেটি শ্রীলঙ্কায় অর্থনীতি ও বাণিজ্য বিষয়ে আলোচনার প্রধান মঞ্চ। এবছরের অনুষ্ঠানের মূল ভাবনা ‘রোড ম্যাপ ফর টেক অফ : ড্রাইভিং এ পিপল-সেন্ট্রিক ইকোনমিক রিভাইভাল’। শ্রীলঙ্কার রাষ্ট্রপতি শ্রী গোটাবায়া রাজাপক্স উদ্বোধনী অনুষ্ঠানে প্রধান অতিথি ছিলেন।
অর্থমন্ত্রী অতিমারী সংক্রান্ত সমস্যার মোকাবিলায় ভারতের গৃহীত পদক্ষেপগুলি তুলে ধরেন। শ্রীলঙ্কার অর্থনৈতিক উন্নতির জন্য মুখ্য নীতিগুলির সম্পর্কে বলতে গিয়ে অর্থমন্ত্রী তাঁর মুখ্য ভাষণে বলেন যে, ভারতে ‘আত্মনির্ভর ভারত অভিযান’ এবং ‘সেল্ফ রিলায়েন্ট শ্রীলঙ্কা’-র দর্শন একইরকম এবং একে অপরের সঙ্গে সম্পর্কযুক্ত এবং এটিকে ব্যবহার করা যায় অর্থনৈতিক পুনরুজ্জীবনে দু-দেশের প্রচেষ্টাকে জোরদার করতে। ভারত এবং শ্রীলঙ্কার মধ্যে সহযোগিতা দীর্ঘকালীন উন্নতির জন্য উপকার করবে যা দুই দেশের মানব কেন্দ্রিক উন্নয়নের জন্য জরুরি বলে জানান তিনি।
অর্থমন্ত্রী বিশেষ জোর দিয়ে বলেন যে, শ্রীলঙ্কার সঙ্গে উন্নয়ন সহযোগিতায় ভারত শক্তিশালী অংশীদার এবং তিনি বলেন, ভারত অর্থবহ অর্থনৈতিক সহযোগিতা পারস্পরিক সমঝোতার ভিত্তিতে চালিয়ে নিয়ে যেতে প্রস্তুত। তিনি এও বলেন, শিল্প এবং বেসরকারী ক্ষেত্রের জন্য নিয়ন্ত্রণের স্থি এবং নীতির নিশ্চয়তা জরুরি।
অর্থমন্ত্রক
মুম্বাইয়ে এশীয় পরিকাঠামো বিনিয়োগ ব্যাঙ্কের তৃতীয় বার্ষিক বৈঠকের উদ্বোধন করবেন প্রধানমন্ত্রী শ্রী নরেন্দ্র মোদী
নয়াদিল্লি, ২২ জুন, ২০১৮
মুম্বাইয়ের হোটেল ট্রাইডেন্ট/ওবেরয় এবং এনসিপিএ-তে এশীয় পরিকাঠামো বিনিয়োগ ব্যাঙ্কের  তৃতীয় বার্ষিক বৈঠক অনুষ্ঠিত হবে আগামী ২৫ ও ২৬ জুন। এআইআইবি-র আগের দুটি বৈঠক অনুষ্ঠিত হয়েছিল চীনের বেইজিং  এবং কোরিয়া সাধারণতন্ত্রের জেজু-তে । বৈঠকে এ বছরের আলোচ্যসূচি হল, ‘পরিকাঠামো খাতে অর্থ লগ্নি : উদ্ভাবন ও সহযোগিতা’। পরিকাঠামো খাতে পর্যাপ্ত বিনিয়োগের মাধ্যমে এক নিরন্তর ভবিষ্যৎ গঠন প্রসঙ্গে বৈঠকে বক্তব্য রাখবেন সরকারি এবং বেসরকারি ক্ষেত্রের বিশিষ্ট ব্যক্তিরা। বৈঠকের উদ্যোক্তা কেন্দ্রীয় অর্থমন্ত্রকের অর্থনৈতিক বিষয় সংক্রান্ত দপ্তর। মহারাষ্ট্র সরকারের শিল্প দপ্তর এবং মহারাষ্ট্র শিল্পোন্নয়ন নিগমও প্রত্যক্ষভাবে যুক্ত রয়েছে এর উদ্যোগ আয়োজনের সঙ্গে।
শীর্ষস্হানীয় নীতি রচয়িতা, এআইআইবি সদস্য রাষ্ট্রগুলির মন্ত্রী এবং সহযোগী সংস্হাগুলির প্রতিনিধিবৃন্দ দুদিনের এই বৈঠকে যোগ দেবেন। উপস্হিত থাকবেন বেসরকারি ক্ষেত্র এবং সুশীল সমাজ সংগঠনগুলির প্রতিনিধিরাও। বৈঠকের উদ্বোধন করবেন প্রধানমন্ত্রী শ্রী নরেন্দ্র মোদী। কেন্দ্রীয় রেল, কয়লা, অর্থ তথা কর্পোরেট বিষয়ক মন্ত্রী শ্রী পীযূষ গোয়েল এবং অর্থমন্ত্রকের অর্থনৈতিক বিষয় সংক্রান্ত দপ্তরের সচিব শ্রী সুভাষ চন্দ্র গর্গ-ও উপস্হিত থাকবেন এই অনুষ্ঠানে।
এআইআইবি-র তৃতীয় বার্ষিক বৈঠক উপলক্ষে কেন্দ্রীয় অর্থনৈতিক বিষয় সংক্রান্ত দপ্তরের উদ্যোগে এবং ফিকি-র সহযোগিতায় আয়োজিত হচ্ছে ‘ভারতীয় পরিকাঠামো এক্সপো’ ২০১৮ শীর্ষক একটি প্রদর্শনীও। এ সম্পর্কে বিস্তারিত তথ্য জানা যাবে http://aiib-am2018.gov.in/exhibition.php- এই ওয়েবসাইট থেকে। এআইআইবি-র তৃতীয় বার্ষিক বৈঠক সম্পর্কে বিস্তারিত তথ্য ও বিবরনের হদিশ পাওয়া যাবে এই লিঙ্কগুলি থেকে :
http://aiib-am2018.gov.in
http://www.aiib.org/
Hashtag:#AIIB2018-06-22
টুইটার :@FinMinIndia @PIBMumbai & @PIB_India
CG/SKD /NS/…
(Visitor Counter : 66
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণের সংখ্যা ১৯০ কোটি ছাড়িয়েছে
১২ থেকে ১৪ বছর বয়সীদের ৩ কোটি ১ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ২০ হাজার ৩০৩
দেশে গত ২৪ ঘণ্টায় নতুন করে আক্রান্তের সংখ্যা ৩ হাজার ৮০৫
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার বর্তমানে ০.৭৯ শতাংশ
নতুন দিল্লি, ৭ মে, ২০২২
দেশে কোভিড-১৯ টিকাকরণের সংখ্যা ১৯০ কোটি ৯৪ হাজার ৯৮২ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ৩ কোটি ১ লক্ষ ৯৭ হাজার ১২০টি টিকার ডোজ দেওয়া হয়েছে। একই ভাবে ১৮ থেকে ৫৯ বছর বয়সীদের কোভিড-১৯ প্রিকশন ডোজ দেওয়া গত ১০ই এপ্রিল থেকে শুরু হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৫,৫৭১
|
|
দ্বিতীয় ডোজ
|
|
১,০০,২২,০২১
|
|
প্রিকশন ডোজ
|
|
৪৯,০৩,০৩৯
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১৬,৪৮৯
|
|
দ্বিতীয় ডোজ
|
|
১,৭৫,৪৯,৪৪০
|
|
প্রিকশন ডোজ
|
|
৭৮,৬৬,৮২৪
|
|
১২-১৪ বছর বয়সী
|
|
প্রথম ডোজ
|
|
৩,০১,৯৭,১২০
|
|
দ্বিতীয় ডোজ
|
|
৯৩,২৩,১৮৫
|
|
১৫-১৮ বছর বয়সী
|
|
প্রথম ডোজ
|
|
৫,৮৬,৭৮,০০৭
|
|
দ্বিতীয় ডোজ
|
|
৪,৩০,৩৭,২২৭
|
|
১৮-৪৪ বছর বয়সী
|
|
প্রথম ডোজ
|
|
৫৫,৬০,৩৯,০৬১
|
|
দ্বিতীয় ডোজ
|
|
৪৮,০৯,৮৩,৭৯১
|
|
প্রিকশন ডোজ
|
|
২,৪৮,০০৩
|
|
৪৫-৫৯ বছর বয়সী
|
|
প্রথম ডোজ
|
|
২০,২৯,৯১,৩১১
|
|
দ্বিতীয় ডোজ
|
|
১৮,৮৬,৫৬,৫৬২
|
|
প্রিকশন ডোজ
|
|
৭,৪৭,২৬২
|
|
৬০ বছরের বেশি বয়সী
|
|
প্রথম ডোজ
|
|
১২,৬৯,১৭,৯৩৭
|
|
দ্বিতীয় ডোজ
|
|
১১,৭৫,৫৬,০৯৮
|
|
প্রিকশন ডোজ
|
|
১,৫৫,৫৬,০৩৪
|
|
প্রিকশন ডোজ
|
|
২,৯৩,২১,১৬২
|
|
মোট
|
|
১,৯০,০০,৯৪,৯৮২
দেশে সুস্পষ্ট ভাবে করোনায় আক্রান্তের সংখ্যা বর্তমানে ২০ হাজার ৩০৩, যা মোট আক্রান্তের ০.০৫ শতাংশ।
একই ভাবে জাতীয় স্তরে সুস্থতার হার ৯৮.৭৪ শতাংশ।
দেশে গত ২৪ ঘণ্টায় সুস্থ হয়েছেন ৩ হাজর ১৬৮ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ৫৪ হাজার ৪১৬।
দেশে গত ২৪ ঘন্টায় নতুন করে আক্রান্তের সংখ্যা ৩ হাজার ৮০৫।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৪ লক্ষ ৮৭ হাজার ৫৪৪টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৮৪ কোটি ৩ লক্ষ ৩২ হাজার ৪৬৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৭৯ শতাংশ এবং দৈনিক-ভিত্তিতে আক্রান্তের হার ০.৭৮ শতাংশ।
CG/BD/AS/
শিল্পওবাণিজ্যমন্ত্রক
প্রধান প্রধান ক্ষেত্রগুলির অগ্রগতির হার
নতুন দিল্লি, ০৩ই ফেব্রুয়ারী, ২০২১
২০২০র মার্চ ও এপ্রিল মাসে অবনমনের পর মে মাস থেকে ৮টি মূল শিল্পের উৎপাদনের বিষয়ে সার্বিক অগ্রগতি হচ্ছে। কোভিড – ১৯ মহামারির ফলে এই ৮টি মূল শিল্পের উৎপাদন ব্যহত হয়েছিল। সেই সময় পণ্য ও পরিষেবা এবং সরবরাহে চাহিদার ঘাটতি দেখা দিয়েছে। এই ৮টি শিল্প হল – কয়লা, অপরিশোধিত তেল, প্রাকৃতিক গ্যাস, পেট্রোলিয়াম শোধনাগার, সার, ইস্পাত, সিমেন্ট ও বিদ্যুৎ।
বেসরকারী ক্ষেত্রে চাহিদার ঘাটতি থাকায় এই সব শিল্পের উৎপাদন হ্রাস করা হয়। এর ফলে মূলধন ব্যয়ে প্রভাবিত হয়। এছাড়াও সংশ্লিষ্ট শিল্প – বাণিজ্য ক্ষেত্রে অনিশ্চয়তা দেখা দিয়েছিল। কোভিড – ১৯ মহামারির কারণে সংক্রমণ আটকাতে দেশজুড়ে লকডাউন জারি হওয়ায়, সরবরাহে ঘাটতি দেখা দেয়। এর ফলেও এই শিল্পগুলির বিকাশ বাধাপ্রাপ্ত হয়।
পরিকাঠামো, বর্হিবাণিজ্য, রাজস্ব ও শিল্পের বিভিন্ন দিক বিবেচনা করে, শিল্পক্ষেত্রের বিকাশ নির্ধারিত হয়। মার্কিন যুক্তরাষ্ট্র, ইউরোপীয় ইউনিয়ন, ব্রিটেন এবং জাপানের মতো গুরুত্বপূর্ণ কিছু অর্থনীতি কোভিডের কারণে দারুণভাবে প্রভাবিত হয়েছে। দেশজুড়ে লকডাউনের ফলে ভারতেও একই পরিস্থিতি দেখা দেয়। তবে, লকডাউন সিথিল হবার পর, পরিস্থিতির উন্নতি লক্ষ্য করা যাচ্ছে।
মূল ক্ষেত্রগুলিতে বিকাশ নিশ্চিত করতে এবং দেশীয় শিল্পের উৎসাহ জোগাতে সরকার, কিছু পদক্ষেপ নিয়েছে।
সরকারী সংস্থার বিভিন্ন পণ্য সংগ্রহ, জাতীয় পরিকাঠামো সংক্রান্ত পরিকল্পনা এবং উৎসাহ ভিত্তিক উৎপাদনে দেশীয় পণ্যের চাহিদা বৃদ্ধির উদ্যোগ নেওয়া হয়েছে। সরকার, আত্মনির্ভর ভারত প্যাকেজে মোট অভ্যন্তরীণ উৎপাদনের ১৫ শতাংশ অর্থাৎ ২৯ লক্ষ ৮৭ হাজার কোটি টাকার সংস্কারের কথা ঘোষণা করেছে। কৃষিক্ষেত্রে নিয়ন্ত্রণ প্রত্যাহার, অতিক্ষুদ্র, ক্ষুদ্র ও মাঝারি শিল্পোদ্যোগের সংজ্ঞার পরিবর্তন, কয়লা ও খনি শিল্পের বাণিজ্যিকীকরণ, প্রতিরক্ষা ক্ষেত্রে প্রত্যক্ষ বিদেশী বিনিয়োগের পরিমাণ পরিবর্তন, শিল্পের জন্য বরাদ্দকৃত জমির উন্নয়ন, ল্যান্ড ব্যাঙ্ক, শিল্প সংক্রান্ত তথ্য ব্যবস্থা, সামাজিক পরিকাঠামোর জন্য বিশেষ তহবিল, বিদ্যুৎ শুল্কের নতুন নীতি এবং আত্মনির্ভর ভারতের জন্য নানা ধরণের সংস্কার হাতে নেওয়া হয়েছে।
কর দেওয়ার ক্ষেত্রে বিভিন্ন নিয়মের সরলীকরণ, কর দেবার শেষ তারিখে ছাড়, যারা পণ্য পরিষেবা কর নির্দিষ্ট সময়ে জমা দিতে পারে নি, সেই সব প্রতিষ্ঠানের শাস্তিমূলক ব্যবস্থা কার্যকর না করা, অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির বকেয়া অর্থ দ্রুত পরিশোধ করা এবং ঋণ খেলাপ সংক্রান্ত নিয়ম শিথিল করায় শিল্প সংস্থাগুলির সুবিধে হয়েছে।
দেশে বিনিয়োগ আকৃষ্ট করতে বিভিন্ন মন্ত্রক ও দপ্তরের বিশেষ ক্ষমতাসম্পন্ন সচিব গোষ্ঠী ও প্রকল্প উন্নয়ন শাখা তৈরি করা হয়েছে।
অত্যাবশ্যক নয়, এধরণের সামগ্রী আমদানির ক্ষেত্রে বেশ কিছু নিয়ম জারি করা হয়েছে। এর মধ্যে উল্লেখযোগ্য হল – সীমা শুল্কের পরিমাণ বৃদ্ধি, পণ্যের মানের ক্ষেত্রে নতুন নিয়ম চালু করা ইত্যাদি। এক জেলা, এক পণ্য প্রকল্পের মাধ্যমে বিভিন্ন জেলায় নির্দিষ্ট পণ্যের সম্ভাবনার দিকটিও এই ব্যবস্থায় উঠে আসে।
লোকসভায় আজ এক প্রশ্নের লিখিত জবাবে শিল্প ও বাণিজ্য প্রতিমন্ত্রী শ্রী সোম পরকাশ এই তথ্য জানিয়েছেন।
প্রতিরক্ষামন্ত্রক
ডঃ অজয় কুমারকে প্রতিরক্ষা সচিব হিসেবে নিয়োগ করা হল
নয়াদিল্লি, ২২ অগাস্ট, ২০১৯
অজয় কুমার প্রতিরক্ষা মন্ত্রকের সচিব নিযুক্ত হয়েছেন। তিনি ১৯৮৫ ব্যাচের কেরালা ক্যাডারের আইএএস অফিসার। ক্যাবিনেট নিয়োগ কমিটি তাঁর নিয়োগের অনুমতি দিয়েছে। ১৯৮২ ব্যাচের পশ্চিমবঙ্গ ক্যাডারের আইএএস অফিসার সঞ্জয় মিত্রের কার্যকালের মেয়াদ শেষ হলে, তার জায়গায় ডঃ অজয় কুমার স্হলাভিষিক্ত হবেন।
একইসঙ্গে ক্যাবিনেট নিয়োগ কমিটি বিশেষ প্রতিরক্ষা সচিব শ্রী সুভাষ চন্দ্রকে প্রতিরক্ষা উৎপাদন সচিব হিসেবে নিয়োগের অনুমোদন দিয়েছে। তিনি ডঃ কুমারের স্হলাভিষিক্ত হবেন। শ্রী চন্দ্র ১৯৮৬ ব্যাচের কর্ণাটক ক্যাডারের আইএএস অফিসার।
CG/SS/NS
(Visitor Counter : 79
কেন্দ্রীয়লোকসেবাআয়োগ
২০২১-এর জুন মাসে নিয়োগ পরীক্ষার ফলাফল চূড়ান্ত করেছে ইউপিএসসি
নতুন দিল্লি, ২৬ জুলাই, ২০২১
চলতি বছরের জুন মাসে ইউনিয়ন পাবলিক সার্ভিস কমিশন  যে পরীক্ষা নিয়েছিল সেই নিয়োগ পরীক্ষার ফলাফল চূড়ান্ত করেছে। উত্তীর্ণ যোগ্য প্রার্থীদের ডাক যোগের মাধ্যমে এবিষয়ে জানানো হবে।
বিস্তারিত জানতে ক্লিক করুন নিম্নলিখিত লিঙ্কে –
https://static.pib.gov.in/WriteReadData/specificdocs/documents/2021/jul/doc202172601.pdf
CG/SS/SKD/
(Visitor Counter : 154
রাষ্ট্রপতিরসচিবালয়
গান্ধীনগরে উদ্ভাবন ও উদ্যোগ গ্রহণ উৎসবের উদ্বোধন করলেন রাষ্ট্রপতি
নয়াদিল্লি, ১৫ মার্চ, ২০১৯
রাষ্ট্রপতি শ্রী রামনাথ কোবিন্দ আজ  গুজরাটের গান্ধীনগরে উদ্ভাবন ও উদ্যোগ গ্রহণ উৎসবের উদ্বোধন করেন। দশম দ্বিবার্ষিক জাতীয় তৃণমূল স্তরের উদ্ভাবন পুরস্কারও তিনি প্রদান করেন।
অনুষ্ঠানে রাষ্ট্রপতি বলেন, আমরা বিকাশের লক্ষ্য পূরণ করতে এবং একটি যত্নশীল, সকলকে নিয়ে ও আনন্দপূর্ণ সমাজ গড়ে তোলার চেষ্টা চালানোর পাশাপাশি আমাদের উদ্ভাবনী শক্তি ব্যবহার করে স্বাস্হ্য, শিক্ষা, খাদ্য নিরাপত্তা, বিদ্যুত সংযোগ, পরিবেশ রক্ষা ও জাতীয় নিরাপত্তার মতো বিভিন্ন ক্ষেত্রে ভারতের সমস্যাগুলির সমাধান সূত্রের সন্ধান করতে পারি। একটি উদ্ভাবনমূলক সংস্কৃতির প্রসার ঘটাতে এবং একটি উদ্ভাবনী সমাজ গড়ে তুলতে আমাদের সবরকম প্রয়াস করতে হবে। এরফলে প্রত্যেকটি নবীন ভারতীয়ের প্রতিভা ও ক্ষমতা বিকশিত হবে বলে তিনি আশাপ্রকাশ করেন।
রাষ্ট্রপতি বলেন, একটি উদ্ভাবনী ভাবনার সূত্র পাওয়াই যথেষ্ট নয়। এটি নিশ্চিত করাও প্রয়োজন যে সকলের মধ্যেই যাতে সৃজনশীল চিন্তা-ভাবনা বিকশিত হতে পারে। উদ্ভাবন হল চালিকাশক্তির প্রথম গুরুত্বপূর্ণ চাবিকাঠি যা সেই বিশেষ চিন্তাটি কাজে পরিণত করার বিষয়টি সুনিশ্চিত করা। দ্বিতীয় চাবিকাঠিটি হল উদ্যোগ গ্রহণ যা উদ্ভাবনের পরিপূরক হিসেবে কাজ করে এবং সেই বিশেষ ভাবনাচিন্তার সুযোগ-সুবিধাগুলি নাগরিকদের কাছে পৌঁছে দেয়। উদ্ভাবনকে উদ্যোগে পরিণত করার একটি পরিবেশ আমাদের গড়ে তুলতে হবে। এরজন্য স্টার্ট-আপ সংস্হাগুলিকে সহায়তাদান এবং নবীন উদ্ভাবকদের আর্থিকভাবে, বিশেষজ্ঞ পরামর্শ প্রদানের মাধ্যমে ও নীতিগত সমর্থনের প্রয়োজনীয় সুযোগ-সুবিধা দেওয়ার প্রয়োজন রয়েছে বলে রাষ্ট্রপতি উল্লেখ করেন।
CG/SC/NS
(Visitor Counter : 112
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য
নয়াদিল্লি, ১০ জুন, ২০২১
কেন্দ্রীয় সরকার এ বছরের ১৬ জানুয়ারি থেকেই সার্বিকভাবে কার্যকর টিকাকরণ অভিযানে রাজ্য/কেন্দ্রশাসিত অঞ্চলগুলির প্রয়াসে সাহায্য করে আসছে। দেশে কোভিড টিকার সময় মতো যোগান নিশ্চিত করতে একাধিক পদক্ষেপ নেওয়া হয়েছে। এই লক্ষ্যে টিকা সরবরাহ-শৃঙ্খল আরও বিন্যস্ত করা হয়েছে এবং টিকা সংরক্ষণ করে রাখার ওপর সমান অগ্রাধিকার দেওয়া হচ্ছে।
কেন্দ্রীয় স্বাস্থ্য মন্ত্রক ই-ভিন ইনভেন্টরি এবং তাপমাত্রা সম্পর্কিত বিষয়ে রাজ্য/কেন্দ্রশাসিত অঞ্চলগুলিকে পাঠানো চিঠির কথা এক শ্রেণীর সংবাদ মাধ্যমে প্রকাশিত হয়েছে। কেন্দ্রীয় সরকার রাজ্য/কেন্দ্রশাসিত অঞ্চলগুলিকে টিকার মজুত সম্পর্কিত তথ্য বিনিময়ের পূর্বে কেন্দ্রীয় স্বাস্থ্য মন্ত্রকের অনুমতি নেওয়ার পরামর্শ দিয়েছে। স্বাস্থ্য মন্ত্রকের ঐ চিঠিতে, যে তাপমাত্রায় টিকা মজুত করা হচ্ছে, সে সম্পর্কেও মন্ত্রককে জানাতে বলা হয়েছে। বিভিন্ন সংস্থা বাণিজ্যিক স্বার্থ পূরণে এ ধরনের তথ্যের অপব্যবহার করতে পারে বলেও চিঠিতে সতর্ক করা হয়েছে। এই প্রেক্ষিতে রাজ্য/কেন্দ্রশাসিত অঞ্চলগুলিকে ই-ভিন সম্পর্কিত তথ্য ও পরিসংখ্যান কোনও এজেন্সিকে না দেওয়ার পরামর্শ দেওয়া হয়েছে।
সর্বজনীন টিকাকরণ কর্মসূচিতে ব্যবহৃত বিভিন্ন ধরনের টিকা প্রয়োগের ক্ষেত্রে সুনির্দিষ্ট তথ্য সংগ্রহ করে রাখা অত্যন্ত গুরুত্বপূর্ণ। তাই, কেন্দ্রীয় স্বাস্থ্য ও পরিবার কল্যাণ মন্ত্রক সবধরনের টিকা ক্ষেত্রেই তথ্য ও পরিসংখ্যান একত্রিত করে রাখতে ই-ভিন ইলেক্ট্রনিক প্ল্যাটফর্ম ব্যবহার করে আসছে। মন্ত্রক গত ছ’বছর ধরেই সর্বজনীন টিকাকরণ কর্মসূচিতে এই পদ্ধতি ব্যবহার করছে। তাই, টিকার মজুত, তাপমাত্রা সম্পর্কিত তথ্য অত্যন্ত সংবেদনশীল বিষয় এই কারণেই এ ধরনের তথ্য বিনিময়ের পূর্বে মন্ত্রকের অনুমতি নেওয়া প্রয়োজন।
কেন্দ্রীয় স্বাস্থ্য মন্ত্রক সংবাদ মাধ্যমের সঙ্গে সাপ্তাহিক সাংবাদিক সম্মেলন ও দৈনিক-ভিত্তিতে প্রেস বিজ্ঞপ্তি প্রকাশ করে কোভিড-১৯ টিকার মজুত, ব্যবহার এবং রাজ্যগুলির হাতে থাকা টিকা সম্পর্কিত তথ্য নিয়মিতভাবে জনসমক্ষে কো-উইন প্ল্যাটফর্মে প্রকাশ করে থাকে। অবৈধভাবে বাণিজ্যিক উদ্দেশ্যে টিকা সম্পর্কিত সংবেদনশীল তথ্যের আদান-প্রদান বন্ধ করতেই স্বাস্থ্য মন্ত্রক রাজ্য/কেন্দ্রশাসিত অঞ্চলগুলিকে চিঠিতে পাঠায়।
ভারত সরকার কোভিড-১৯ টিকাকরণ কর্মসূচিতে স্বচ্ছতা বজায় রাখতে অঙ্গীকারবদ্ধ। এজনয সরকার কো-উইন প্ল্যাটফর্মের মাধ্যমে টিকা সম্পর্কিত যাবতীয় তথ্য জনসমক্ষে প্রকাশ করেন। নিয়মিত-ভিত্তিতে এ ধরনের তথ্য জনসমক্ষে প্রকাশ করা হয়।
CG/BD/SB
(Visitor Counter : 196
পরিসংখ্যানএবংকর্মসূচিরূপায়ণমন্ত্রক
জাতীয় সংখ্যাতত্ত্ব কমিশন
নয়াদিল্লি, ২১ আগস্ট, ২০১৮
দেশের অর্থনীতির উৎপাদন ও পরিষেবা সংক্রান্ত তথ্যভান্ডারের উন্নয়ন ও আধুনিকীকরনের জন্য জাতীয় সংখ্যাতত্ত্ব কমিশন প্রকৃত উৎপাদন ও পরিষেবা বিষয়ে ২০১৭-র এপ্রিলে একটি কমিটি গঠন করে। ডঃ সুদীপ্ত মন্ডলের নেতৃত্বে গঠিত এই কমিটি এবছরের জুলাই মাসে তাদের রিপোর্ট পেশ করেছে. রিপোর্টের একটি অংশে জাতীয় আয় সংক্রান্ত তথ্যের পুরনো সিরিজকে ২০১১-১২ থেকে ভিত্তিবর্ষ ধরে হিসাবের একটি বিকল্প ধারনার কথা বলা হয়েছে। ১৯৯৩-৯৪ থেকে ২০১৩-১৪ অর্থবর্ষ পর্যন্ত অর্থনীতির সামগ্রিক তথ্যের হিসাব নতুন ভিত্তিবর্ষ ধরে করার কথা বলা হয়েছে।
কমিশন, এই রিপোর্ট এবং অন্য তিনটি কমিটির সুপারিশ খতিয়ে দেখে সংখ্যাতত্ত্ব ও কর্মসূচির রূপায়ণ মন্ত্রকের ওয়েবসাইটে এগুলি প্রকাশ করার সিদ্ধান্ত নেয়। বিষয়টি নিয়ে বিভিন্ন পর্যায়ে আলোচনার জন্য তারপর রিপোর্টগুলি ওয়েবসাইটে আপলোড করা হয়েছে।
প্রকৃত উৎপাদন ও পরিষেবা বিষয়ক কমিটি তাদের সুপারিশে, পুরনো পদ্ধতিতে ২০০৪-০৫ থেকে ২০১১-১২ পর্যন্ত জাতীয় আয়ের হিসাব বিবেচনা করে, অনুমোদনের পর, ২০১৪-১৫ পর্যন্ত পুরনো ভিত্তিবর্ষ এবং তারপর থেকে ২০১১-১২কে নতুন ভিত্তিবর্ষ ধরে তুলনামূলক হিসাবের কথা বলেছে। এই কাজের জন্য ১৯৯৩-৯৪ থেকে ২০১৩-১৪ পর্যন্ত মোট অভ্যন্তরীন উৎপাদন ও অন্যান্য হিসাব ‘উৎপাদন পরিবর্তন পদ্ধতি’তে করার পর কমিশনের কাছে পেশ করা হবে। এই বিষয়ে কমিটিগুলির রিপোর্ট মন্ত্রকের কাছে তাদের মতামতের জন্য পঠানো হয়েছে।
যেহেতু মন্ডলে কমিটির রিপোর্ট ব্যাপক ভিত্তির আলোচনার জন্য ওয়েবসাইটে প্রকাশ করা হয়েছে, তাই গণমাধ্যমের একাংশেও কতিপয় অর্থনীতিবিদ বিভ্রান্ত হয়ে মনে করছেন, সরকারিভাবে পরিবর্তিত ভিত্তিবর্ষের হিসাব প্রকাশ করা হয়েছে। এই বিজ্ঞপ্তির মাধ্যমে জানানো হচ্ছে যে, তথ্য-পরিসংখ্যান নির্ধারনে নতুন পদ্ধতি গ্রহণের বিষয়ে এখনও পর্যন্ত কোনো সিদ্ধান্ত নেওয়া হয়নি। বিকল্প কয়েকটি পদ্ধতি নিয়ে বিবেচনা করা হচ্ছে। সংশ্লিষ্ট সকল পক্ষের মতামত বিবেচনার পরই এ বিষয়ে চূড়ান্ত সিদ্ধান্ত নেওয়া হবে। সমগ্র বিষয় নিয়ে কাজ চলছে। জাতীয় সংখ্যাতত্ত্ব কমিশনের উপদেষ্টা কমিটি ও কমিশনের বিস্তারিত বিচার বিবেচনার পর এ বিষয়ে সিদ্ধান্ত ঘোষনা করা হবে।
CG/BD/NS/…
(Visitor Counter : 51
স্বরাষ্ট্র মন্ত্রক
গুজরাটে দেশীয় প্রযুক্তিতে তৈরি ৭০০ মেগাওয়াট কাকরাপাড় পারমাণবিক বিদ্যুৎকেন্দ্র -৩ নম্বর প্ল্যান্টের সাফল্যের জন্য বিজ্ঞানীদের অভিনন্দন কেন্দ্রীয় স্বরাষ্ট্রমন্ত্রী শ্রী অমিত শা
নতুন দিল্লি, ২২ জুলাই, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ গুজরাটে দেশীয় প্রযুক্তিতে তৈরি ৭০০ মেগাওয়াট কাকরাপাড় পারমাণবিক বিদ্যুৎকেন্দ্র -৩ নম্বর প্ল্যান্টের সাফল্যের জন্য বিজ্ঞানীদের অভিনন্দন জানিয়েছেন। শ্রী অমিত শাহ বলেছেন, ভারতের পারমাণবিক ইতিহাসে “এ এক বড় দিন’ এবং সমগ্র দেশবাসী আমাদের বিজ্ঞানীদের এই অসামান্য কৃতিত্বের জন্য অভিনন্দন জানাচ্ছে”।
কেন্দ্রীয় স্বরাষ্ট্রমন্ত্রী আরো বলেন "আত্মনির্ভর ভারতের লক্ষ্য পূরণে প্রধানমন্ত্রী শ্রী নরেন্দ্র মোদীর নেতৃত্বে নতুন ভারত এগিয়ে চলেছে।"
(CG/SS
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ - অসত্য ও প্রকৃত তথ্য
নতুন দিল্লি, ৩০ জুলাই, ২০২১
ভারতের জাতীয় কোভিড টিকাকরণ কর্মসূচি বিজ্ঞান ভিত্তিক ও মহামারী সংক্রান্ত প্রামাণ্য সাক্ষ্য সহ বিশ্ব স্বাস্থ্য সংস্থার নীতি-নির্দেশিকা এবং আন্তর্জাতিক স্তরের সেরা পন্থা-পদ্ধতিগুলির ওপর ভিত্তি করে তৈরি হয়েছে। এই কর্মসূচি শুরু থেকে শেষ পর্যন্ত এমন একটি সুসংবদ্ধ পরিকল্পনা মাফিক কৌশল, যা বৃহত্তর জনস্বার্থে রাজ্য ও কেন্দ্রশাসিত অঞ্চলগুলির সক্রিয় সহযোগিতায় রূপায়িত হয়েছে। কর্মসূচির মাধ্যমে রাজ্য ও কেন্দ্রশাসিত অঞ্চলগুলিকে তাদের টিকাকরণের পরিধি ও গতি বাড়াতে লাগাতার সহায়তা দেওয়া হয়ে আসছে। দেশব্যাপী সর্বজনীন কোভিড-১৯ টিকাকরণ অভিযানের নতুন পর্যায়ে কেন্দ্রীয় সরকার প্রাপ্ত বয়স্কদের টিকাকরণের জন্য ৭৫ শতাংশ কোভিড টিকা নিখরচায় রাজ্য ও কেন্দ্রশাসিত অঞ্চলগুলিকে সরবরাহ করছে।
এক শ্রেণীর সংবাদ মাধ্যমে খবর প্রকাশিত হয়েছে যে, উত্তরপ্রদেশ ও বিহারে টিকাকরণ অভিযানের গতি অত্যন্ত মন্থর। প্রকাশিত সংবাদে আরও অভিযোগ করা হয়েছে, এই দুই রাজ্যে প্রাপ্ত বয়স্ক সমস্ত ব্যক্তির টিকাকরণে ৩ বছর পর্যন্ত সময় লাগতে পারে।
প্রকাশিত সংবাদের প্রেক্ষিতে এটা সুস্পষ্ট করে বলা হয়েছে যে, কোভিড টিকাকরণ অভিযানের সূচনার সময় থেকে দৈনিক ভিত্তিতে গড় টিকাকরণের বিষয়টিকে বিবেচনায় রেখেই সংবাদ প্রতিবেদনে সম্পূর্ণ ভিত্তিহীন তথ্য প্রকাশিত হয়েছে। সেই সঙ্গে দাবি করা হয়েছে, টিকাকরণের গতি মন্থরতার দরুণ সাধারণ মানুষের সম্পূর্ণ টিকাকরণে কয়েক বছর লাগতে পারে। কিন্তু প্রকৃত তথ্য হল, টিকাকরণ অভিযানের গোড়ার দিকে দৈনিক ভিত্তিতে টিকা দেওয়ার গড় হার মন্থর হলেও এখন তা অনেক বেশি। প্রকাশিত সংবাদের প্রেক্ষিতে আরও বলা হয়েছে, একসময় ভারত সহ সারা বিশ্বেই টিকার যোগান পর্যাপ্ত না থাকায় স্বাভাবিক ভাবেই টিকাকরণের হারও ছিল কম। কিন্তু টিকার যোগান যখন বেড়েছে তখন থেকে টিকাকরণের গতি ও পরিধি বেড়েছে। একই সঙ্গে এটাও মনে রাখা দরকার যে, টিকাকরণ অভিযানের ক্ষেত্রে আরও একটি বড় বাধা হল টিকার বিষয়ে দ্বিধা।
এই সমস্ত বিষয়গুলির প্রেক্ষিতে মন্ত্রকের পক্ষ থেকে বলা হয়েছে, দেশে টিকার যোগান ও টিকাকরণের হার লাগাতার বেড়েছে। এটা মনে রাখা দরকার যে, জনসংখ্যার দিক থেকে উত্তরপ্রদেশ ভারতের সর্ব বৃহৎ রাজ্য। ২০১১-র জনগণনা অনুযায়ী এই রাজ্যের জনসংখ্যা ১৯ কোটি ৯৫ লক্ষের বেশি। এমনকি, রাজ্যটির জনসংখ্যা ব্রাজিল, রাশিয়া, পাকিস্তান, বাংলাদেশের চেয়েও বেশি।
টিকাকরণের সঙ্গে যুক্ত একাধিক দল এবং রাজ্যের ভৌগলিক সীমা অনেক বড় হওয়া সত্বেও উত্তরপ্রদেশ যত দ্রুত সম্ভব সমস্ত যোগ্য ব্যক্তির নিখরচায় টিকাকরণে অঙ্গিকারবদ্ধ। এই লক্ষ্যে উত্তরপ্রদেশ টিকাকরণের পরিধি গত জানুয়ারীতে মাসিক ভিত্তিতে ৪ লক্ষ ৬৩ হাজার থেকে বাড়িয়ে বর্তমানে ১ কোটি ৫৪ লক্ষ করতে সক্ষম হয়েছে। শুধু তাই নয়, টিকাকরণের পরিধির দিক থেকেও রাজ্যটি অন্যান্য অগ্রণী রাজ্যের সমকক্ষে রয়েছে। এদিকে, রাজ্য সরকার আরও বেশি সংখ্যক মানুষের কাছে টিকার সুবিধা পৌঁছে দিতে একাধিক অভিনব পদক্ষেপ গ্রহণ করেছে। রাজ্য সরকারের এই প্রয়াসগুলির কারণে আজ পর্যন্ত ৪ কোটি ৬৭ লক্ষ টিকাকরণ সম্ভব হয়েছে। একই ভাবে বিহারেও টিকাকরণের গতি ও পরিধি লাগাতার বেড়েছে।
CG/BD/AS
(Visitor Counter : 153
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ০৪ জুলাই, ২০২১
কেন্দ্রীয় সরকারের পক্ষ থেকে দেশজুড়ে টিকাকরণ অভিযানে এ পর্যন্ত ৩৫.১২ কোটিরও বেশি টিকা দেওয়া হয়েছে।
গত ২৪ ঘন্টায় ভারতে নতুন করে ৪৩,০৭১ জন আক্রান্ত হয়েছেন।
ভারতে সুস্পষ্টভাবে করোনা আক্রান্তের সংখ্যা নেমে হয়েছে ৪,৮৫,৩৫০।
৯৭ দিন পর ৫ লক্ষের নিচে হয়েছে।
মোট আক্রান্তের চেয়ে সুস্পষ্টভাবে আক্রান্তের পরিমাণ ১.৫৯ শতাংশ।
সারাদেশে এ পর্যন্ত ২, ৯৬,৫৮,০৭৮ জন সুস্থ হয়ে উঠেছেন।
গত ২৪ ঘন্টায় ৫২,২৯৯ জন সুস্থ হয়ে উঠেছেন।
বিগত ৫২ দিন ধরে সুস্থতার হার আক্রান্তের হার-এর চেয়ে অনেক বেশি।
সুস্থতার হার আজ বেড়ে হয়েছে ৯৭.০৯ শতাংশ।
সাপ্তাহিক ভিত্তিতে আক্রান্তের হার ৫ শতাংশের নিচে রয়েছে। বর্তমানে তা ২.৪৪ শতাংশ।
দৈনিক ভিত্তিতে আক্রান্তের হার আজ হয়েছে ২.৩৪ শতাংশ। এর ফলে দৈনিক আক্রান্তের হার লাগাতার ২৭ দিন ধরে ৫ শতাংশের নিচে রয়েছে।
এ পর্যন্ত সারাদেশে মোট ৪১.৮২ কোটি নমুনা পরীক্ষা করা হয়েছে।
CG/ SB
(Visitor Counter : 127